SHBA-të mes optimismit dhe pesimismit mbi marrëveshjen me Iranin 
Ekspertët thonë se mbeten ende për t’u zgjidhur një numër çështjesh të vështira përpara se Shtetet e Bashkuara dhe Irani të bien dakord për të ringjallur marrëveshjen bërthamore të vitit 2015. 
Prej muajit prill në Vjenë kanë nisur bisedimet, që synojnë rikthim të Uashingtonit në marrëveshjen bërthamore të vitit 2015 dhe që Teherani t’i përmbahen kushteve të saj. Administrata Trump u tërhoq nga marrëveshja në vitin 2018. Thelbi i saj ishte që Irani të ndërmerrte hapa për të frenuar programin e tij bërthamor dhe për t’ia bërë atij më të vështirë pasurimin e uraniumit në atë shkallë që do të ishte në gjendje të prodhonte një armë bërthamore. Në shkëmbim, SHBA-ja, BE-ja dhe OKB-ja do të lehtësonin sanksionet. “Raundi i 6-të do të jetë i fundit”, tha Enrique Mora, kryenegociator i BE-së për bisedimet. I pyetur nëse ka të njëjtin optimizëm, zëdhënësi i Departamentit të Shtetit, Ned Price ishte më i kujdesshëm në reagimin e tij. “”, tha Ned Price, zëdhënës i Departamentit të Shtetit. Presidenti iranian Hassan Rouhani foli me tone optimiste, duke thënë se çështjet kryesore të vendit të tij me Shtetet e Bashkuara janë zgjidhur dhe kanë mbetur vetëm ato që ai i cilësoi si “çështje të vogla”. “”, thotë Brian Katulis, analist i Politikës së Jashtme dhe Sigurisë. Sipas analistit Brian Katulis ka disa çështje të mprehta që duhet të zgjidhen, përpara se marrëveshja të ringjallet. “, thotë Brian Katulis, analist i Politikës së Jashtme dhe Sigurisë. Përveç zgjedhjeve këtë muaj në Iran, ekspertët mendojnë se ndikim mund të kenë dhe përpjekjet për të formuar një qeveri të re koalicioni në Izrael, pa kryeministrin më jetëgjatë në këtë pozitë, Benjamin Netanyahu. Pavarësisht se si do të zhvillohen ngjarjet në Izrael zoti Katulis beson se nuk do të ketë ndonjë ndikim të madh, pasi i gjithë spektri politik në Izrael është kundër një ringjallje të marrëveshjes bërthamore me Iranin.